**Príloha č. 3: Cena za dodávku elektriny**

1. Odberateľ je povinný zaplatiť dodávateľovi za združenú dodávku elektriny podľa tejto zmluvy cenu, ktorú tvorí súčet ceny za dodávku elektriny, ceny za zabezpečenie distribučných služieb a ďalších poplatkov v zmysle čl. IV Zmluvy.
2. Dodávateľ s odberateľom sa dohodli na nákupe elektriny kombinovaným spôsobom:

NÁKUP FORWARD: nákupom základného ročného pásma podľa cien na referenčnej burze EEX (European Energy Exchange) (ďalej len „EEX “),

NÁKUP SPOT: bilancovaným zvyšného objemu nad rámec forwardového nákupu za ceny na krátkodobom trhu organizovanou spoločnosťou OKTE, a.s.

Tabuľka 1 Rozdelenie celkového ročného objemu na FORWARD nákupy a SPOT nákupy:

|  |  |  |  |  |  |
| --- | --- | --- | --- | --- | --- |
| **Odberateľ** | **Odber** | **Podiel nákupu** | | **Množstvo nákupu** | |
| (MWh) | (MWh) | |
| FORWARD | SPOT | FORWARD | SPOT |
| BVS, a.s. | 48 000 | 70% | 30% | 33 600 | 14 400 |
|
| BIONERGY, a. s. | 14 300 | 60% | 40% | 8 580 | 5 720 |
|
| SPOLU | 62 300 |  |  | 42 180 | 20 120 |
|

1. NÁKUP FORWARD - **Výpočet ceny forwardových nákupov silovej zložky ceny elektriny**

Základom pre výpočet jednotkovej ceny každej tranže elektriny bude cena burzového produktu „EEX German Power Futures Cal-26“[[1]](#footnote-1). Nákup môže byť realizovaný na základe dopytu odberateľa, a to aj opakovane, avšak najneskôr do 14.12.2025. Ak odberateľ do stanoveného termínu nepožiada o stanovenie ceny za určené množstvo elektriny spôsobom uvedeným v tomto bode, jednotková cena silovej elektriny za celý nenakúpený zmluvný objem sa bude odvíjať od hodnoty SPOT-ového produktu, ktorého výpočet je uvedený v bode 1.6 tejto prílohy.

Jednotková cena (€/MWh) každej nakupovanej tranže ročného produktu pre kalendárny rok 2026 bude určená nasledovne:

* Bude vychádzať z aktuálnej hodnoty burzového produktu **EEX – German Power Futures** (ročný base load kontrakt pre rok 2026) publikovanej na burze **EEX (European Energy Exchange)**, dostupnej na:  
  <https://www.eex.com/en/market-data/market-data-hub/power/futures>
* **Výsledná jednotková cena** bude súčtom:
  + aktuálnej ceny (last price) produktu EEX German Power Futures zverejnenej burzou EEX pre okamih realizácie nákupu,
  + **+ SPREAD vypočítaný ako rozdiel Settlement price produktu EEX – PXE Slovakian Power Futures za predchádzajúci obchodný deň a Settlement price produktu EEX German Futures za predchádzajúci obchodný deň.** Pre vylúčenie pochybností sa má za to, že akékoľvek transakčné náklady na zabezpečenie reálneho nákupu tranže sú započítané v aditíve. Dodávateľ nie je oprávnený k takto vypočítanej jednotkovej cene silovej elektriny pripočítať žiadne ďalšie náklady.

**Jednotková cena = aktuálna cena produktu EEX GermanPower Futures + (Settlement price produktu EEX – PXE Slovakian Power Futures - Settlement price produktu EEX German Power Futures)**

* Za aktuálnu cenu produktu **EEX German Power Futures base load** kontraktu pre rok 2026 zverejnenej burzou EEX pre okamih realizácie nákupu **sa považuje**:
  + naposledy zverejnená obchodovateľná cena (last price) daného produktu EEX v čase zaslania požiadavky odberateľa na ocenenie požiadavky (preukazuje sa výpisom z burzovej platformy EEX s uvedením dátumu a času, príslušného produktu a ceny ako screenshot alebo PDF), alebo
  + aktuálna ponuková cena (live price) v prípade, že dodávateľ zabezpečuje nákup v reálnom čase v obchodnej hodine; v takomto prípade dodávateľ k cenovej ponuke zdokladuje ponukovú cenu (live price).

Odberateľ zašle požiadavku na ocenenie e-mailom na adresu dodávateľa uvedenú v záhlaví Zmluvy a následne danú požiadavku aj telefonicky potvrdí na telefónnom čísle dodávateľa uvedenom v záhlaví Zmluvy. Odberateľ je oprávnený požiadať dodávateľa o cenovú ponuku podľa predchádzajúcej vety jedenkrát denne, v pracovných dňoch v čase medzi 9:00 - 15:00 hod. Odberateľ Bratislavská vodárenská spoločnosť, a. s. požiadavku na ocenenie zašle dodávateľovi aj za odberateľa BIONERGY, a. s. na základe e-mailovej výzvy kontaktnej osoby za Bratislavskú vodárenskú spoločnosť, a.s. kontaktnej osobe za BIONERGY, a. s.

Dodávateľ zašle odberateľovi cenovú ponuku (a v prípade potreby aj potvrdenie o ponukovej cene) e-mailom čo najskôr podľa svojich aktuálnych administratívnych možností a následne danú ponuku aj telefonicky potvrdí na telefónnom čísle odberateľa uvedenom v záhlaví zmluvy. V prípade, že nie je možné preukázať aktuálnu trhovú cenu priamo výpisom z burzy (napr. pre technické dôvody), je dodávateľ povinný v prílohe cenovej ponuky uviesť spôsob určenia ceny vrátane odkazu na burzové dáta a vlastného časového záznamu. **Cenová ponuka dodávateľa bude platná pätnásť (15) minút od odoslania.**

V prípade súhlasu s návrhom ceny je odberateľ povinný zaslať akceptáciu ceny dodávateľovi s požadovaným objemom danej tranže prostredníctvom e-mailu. Doručením akceptácie prostredníctvom elektronickej pošty je uzavretá dohoda o tranžovom množstve a cene, ktoré sú uvedené v ponuke dodávateľa. Pre potvrdenie uzavretia dohody o množstvách a cene Dodávateľ doručí na email Odberateľa uvedený v záhlaví zmluvy do 2 pracovných dní oprávnenou osobou podpísaný Krycí list (príloha č. 4 Zmluvy) a Odberateľ potvrdí akceptáciu krycieho listu. Po zrealizovaní poslednej tranže dodávateľ doručí Súhrnný krycí list za všetky vykonané tranže obsahujúci výpočet jednotkovej ceny silovej energie za všetky zrealizované tranžové nákupy (hodnota CWE). Odberateľ tento Súhrnný krycí list na znak súhlasu potvrdí. Dodávateľ je povinný Krycie listy v 2 vyhotoveniach doručiť aj poštou na sídelnú adresu Odberateľa do 10 pracovných dní odo dňa vykonania tranže. Súhrnný krycí list v 2 vyhotoveniach je povinný doručiť poštou do 10 pracovných dní po vykonaní poslednej tranže.

Odberateľ následne obratom zašle Krycie listy a Súhrnný krycí list podpísané/podpísaný oprávneným zástupcom, čím sa táto dohoda zmluvných strán o stanovení jednotkovej ceny silovej energie za všetky zrealizované tranžové nákupy považuje za záväzok s právnymi účinkami.

Jednotková cena silovej energie za všetky zrealizované tranžové nákupy (nižšie označená ako „CWE“) bude vypočítaná podľa nasledovného vzorca:

Kde:

* CWE\_je priemerná jednotková cena silovej energie za všetky zrealizované tranžové nákupy.
* VN je objem N-teho tranžového nákupu.
* PN​ je jednotková cena ročného produktu base load kontrakt pre rok 2026 pre N-ty tranžový nákup.
* N je počet zrealizovaných tranžových nákupov
* VTOTAL je celkový objem všetkých tranžových nákupov.

Názorný príklad výpočtu priemernej jednotkovej ceny silovej energie za všetky zrealizované tranžové nákupy podľa uvedeného vzorca:[[2]](#footnote-2)

Príkladné tranžové nákupy:

|  |  |  |
| --- | --- | --- |
| N-tá tranža | Tranžový objem (VN) | Jednotková cena pre N-ty tranžový nákup (PN​) |
| 1. Tranža | 10 GWh | 50 EUR /MWh |
| 1. Tranža | 8 GWh | 52 EUR /MWh |
| 1. Tranža | 8 GWh | 51 EUR /MWh |
| 1. Tranža | 12 GWh | 49 EUR /MWh |
| 1. Tranža | 12 GWh | 50 EUR /MWh |

Celkový objem nákupov VTOTAL: 10+8+8+12+12=**50 GWh = 50.000 MWh**

Vážený súčet cien :

(10.000 MWh×50)+(8.000 MWh ×52)+(8.000 MWh ×51)+(12.000 MWh ×49)+ +(12.000 MWh ×50) =500,000+416,000+408,000+588,000+600,000 = **2.512.000,00** **EUR**

Priemerná jednotková cena silovej energie CWE:

CWE = = **50,24 EUR/MWh**

Priemerná jednotková cena silovej energie za všetky zrealizované tranžové nákupy v danom príklade je 50.24 EUR/MWh.

Takto vypočítaná výsledná cena bude platná pre obe spoločnosti BVS, a.s. aj BIONERGY, a. s.

1. NÁKUP SPOT

Zvyšný objem elektriny nad rámec forwardového nákupu bude dodávateľ pre odberateľa bilancovať na hodinovej báze vo výške rozdielu medzi skutočným odberom elektriny v danej hodine h a hodinovým objemom forwardového nákupu (FWDbase) za ceny na krátkodobom trhu s elektrinou organizovanou spoločnosťou OKTE, a.s. Pre vylúčenie pochybností platí, že bilancovanie bude realizované na všetky OM s priebehovým meraním.

Stanovenie objemov a ceny za spotové bilancovanie za príslušnú hodinu:

|  |  |  |  |
| --- | --- | --- | --- |
| 1. Typ transakcie | 1. Vyhodnotenie | 1. Množstvo MWh | 1. Cena SPOT  (EUR/MWh) |
| 1. Spotový nákup | 1. Ak je objem odberu v hodine h vyšší ako objem FWDbase. | 1. QSN v hodine h je  QR - QFW | 1. ISOT + BSPOT |
| 1. Spotový predaj | 1. Ak je objem odberu v hodine h nižší ako objem FWDbase. | 1. QSP v hodine h je  QFW - QR | 1. ISOT |

Kde:

BSPOT - cenový aditív pre nákup SPOT, ktorým je číselná hodnota predložená dodávateľom v procese verejného obstarávania zohľadňujúca služby obchodníka vo výške XX,XX EUR/MWh

QSN je objem spotového nákupu na hodinu h,

QSP je objem spotového predaja na hodinu h,

QFW je hodinový objem forwardového nákupu v MWh (FWDbase),

QR je reálny hodinový odber elektriny v MWh v hodine h

ISOT je spotová cena za hodinu h (EUR/MWh) v obchodnej oblasti SEPS zverejňovaná spoločnosťou OKTE, a.s. na: <https://www.okte.sk/sk/kratkodoby-trh/zverejnenie-udajov-dt/celkove-vysledky-dt/>. V prípade, že sa umiestnenie príslušných hodnôt denného trhu zmení, dodávateľ pre stanovenie ceny použije príslušné hodnoty zo zodpovedajúceho dostupného umiestnenia na webovej adrese spoločnosti OKTE, a.s.

1. VÝSLEDNÁ CENA

Výsledná cena elektriny v EUR/MWh pozostáva z ceny za forwardový nákup a spotové bilancovanie. Za príslušný mesiac bude výsledná cena stanovená nasledovne:

CWE je priemerná jednotková cena silovej energie za všetky zrealizované tranžové nákupy.

BFRW je hodnota aditívu pre FORWARD nákup predložená dodávateľom v procese verejného obstarávania zohľadňujúca služby obchodníka vo výške XX,XX EUR/MWh

QFW je objem forwardového tranžového nákupu na príslušný kalendárny mesiac

SPOTN je suma spotových nákupov v EUR za všetky hodiny príslušného mesiaca. Spotový nákup sa vypočíta ako súčin množstva (QSN) a spotovej ceny v príslušnej hodine navýšenej o aditívum BSPOT.

SPOTP je suma spotových predajov v EUR za všetky hodiny príslušného mesiaca. Spotový predaj sa vypočíta ako súčin množstva (QSP) a spotovej ceny v príslušnej hodine.

QO je reálny odber elektriny v MWh v príslušnom mesiaci.

Ak je výsledkom výpočtu výslednej ceny záporné číslo, cena bude rovná 0,01 EUR/MWh.

Jednotková cena za dodanie 1 MWh elektriny dodanej do OM bez inštalovaného priebehového merania (meranie typu C s ročnou fakturáciou) v príslušnom kalendárnom roku bola stanovená ako vážený priemer cien pre všetky odberné miesta odberateľa s priebehovým meraním typu A počas kalendárneho roka.

Množstvo elektriny dodanej do OM bez inštalovaného priebehového (meranie typu C s ročnou fakturáciou) bude rozdelené do jednotlivých kalendárnych mesiacov na základe typového diagramu odberu podľa § 22 ods. 1 Pravidiel trhu priradeného prevádzkovateľom distribučnej sústavy príslušnému OM bez inštalovaného priebehového merania (s meraním typu C) v súlade s Prevádzkovým poriadkom PDS, a to podľa spôsobu merania, času, charakteru a priebehu spotreby elektriny na takomto OM.

* 1. AUTOMATICKÝ NÁKUP

V prípade, ak odberateľ do termínu stanoveného v bode 1.3 tejto Prílohy nepožiada o stanovenie ceny kombinovaným spôsobom, jednotková cena silovej elektriny sa bude odvíjať od hodnoty SPOT-ového produktu. Cena za dodávku silovej elektriny do všetkých OM s priebehovým meraním za príslušný kalendárny mesiac sa stanoví podľa nasledujúceho vzorca:

Kde:

m – počet hodín v príslušnom kalendárnom mesiaci M

h – poradie hodiny v príslušnom kalendárnom mesiaci M

SPOTMh – je spotová cena za hodinu h (EUR/MWh) v obchodnej oblasti SEPS zverejňovaná spoločnosťou OKTE, a.s. na: https://www.okte.sk/sk/kratkodoby-trh/zverejnenie-udajov-dt/celkove-vysledky-dt/. V prípade, že sa umiestnenie príslušných hodnôt denného trhu zmení, dodávateľ pre stanovenie ceny použije príslušné hodnoty zo zodpovedajúceho dostupného umiestnenia na webovej adrese spoločnosti OKTE, a.s.

BSPOT - cenový aditív pre nákup SPOT, ktorým je číselná hodnota predložená dodávateľom v procese verejného obstarávania zohľadňujúca služby obchodníka vo výške XX,XX EUR/MWh

QMh - množstvo spotrebovanej elektriny v hodine h príslušného mesiaca M

Následne sa jednotková cena za dodávku elektriny urči spôsobom:

pričom:

PM je cena za dodávku elektriny za príslušný kalendárny mesiac M

QO je reálny odber elektriny v MWh v príslušnom mesiaci M

Jednotková cena za dodanie 1 MWh elektriny dodanej do OM bez inštalovaného priebehového merania (meranie typu C s ročnou fakturáciou) v príslušnom kalendárnom roku je stanovená ako vážený priemer cien pre všetky odberné miesta odberateľa s priebehovým meraním typu A počas kalendárneho roka.

* 1. Cena za dodávku elektriny zahŕňa aj cenu dodávateľa za prevzatie zodpovedností za odchýlku za odberné a odovzdávacie miesta voči zúčtovateľovi odchýlok a všetky jeho ekonomicky oprávnené náklady účelne vynaložené v súvislosti s poskytovaním zmluvných plnení podľa tejto zmluvy a primeraný zisk dodávateľa. Tieto náklady sú zahrnuté v cenových aditívach, ktoré boli predmetom ponuky Dodávateľa.

1. https://www.eex.com/en/markets/power/power-futures [↑](#footnote-ref-1)
2. *Príklad slúži len na účely pochopenia vzorca. Pre účely zmluvného znenia prílohy sa príklad k podpisu zmlúv odstráni.*  [↑](#footnote-ref-2)